\ue50a寒冬夜行　\ue50b\ue50a2013-05-07　20:56:12　\ue50b贺新郎　送胡邦衡待制赴新州　张元干　梦绕神州路。　怅秋风、连营画角,故宫离黍。　底事昆仑倾砥柱,九地黄流乱注?　聚万落千村狐兔。　天意从来高难问,况人情老易悲难诉!　更南浦,送君去。　凉生岸柳催残暑。　耿斜河、疏星淡月,断云微度。　万里江山知何处?回首对床夜语。　雁不到、书成谁与?　目尽青天怀今古,肯儿曹恩怨相尔汝?　举大白,听金缕。　【宋王明清《挥尘后录》卷十】绍兴戊午(1138),秦会之(桧)再入相,遣王正道(伦)为计议使,以修和盟。十一月,枢密院编修官胡铨邦衡上书(文长不录),请斩王伦、秦桧、孙近三人之头。疏入,责为昭州盐仓,而改送吏部,与合入差遣,注福州签判,盖上初无深怒之意也。至壬戌(1142)岁,慈宁归养,秦讽台臣,论其言弗效,诏除名勒停,送新州编管。张仲宗元干寓居三山,以长短句送其行。　画角:古管乐器。传自西羌。形如竹筒,本细末大,以竹木或皮革等制成,因表面有彩绘,故称。发声哀厉高亢,古时军中多用以警昏晓,振士气,肃军容。帝王出巡,亦用以报警戒严。　离黍:亡国之悲。……　底:何。如:底事,犹言何事。　昆仑倾砥柱二句:传说昆仑山有天柱,天柱崩则天塌;黄河中有砥柱,砥柱崩则黄水泛滥。此皆九州覆灭之灾也。　狐兔:语出范云《渡黄河》诗,“不睹行人迹,但见狐兔兴”,谓荒凉无人也。　南浦:本义为南面水边,后常用以称送别之地。